नाली निर्माण एवं कीचड़ के समाधान की मांग को लेकर किया प्रदर्शन
रेलवेफाटक बाहर गंगा मंदिर काॅलोनी के वाशिंदों दुकानदारों ने सड़क पर हो रही कीचड़ के समाधान नाली निर्माण को लेकर प्रदर्शन किया।
कॉलोनी निवासी सुन्नी सिंघल ने बताया वर्षों से मोहल्लावासी एवं दुकानदार सड़क किनारे नालियां नहीं होने से परेशान हैं जिस कारण घरेलू बारिश का पानी सड़क के चारों ओर जमा हो जाता है और राहगीर दुकानदार परेशान होते हैं। वही इस बारे में एसडीएम, तहसीलदार, नगरपालिका सार्वजनिक निर्माण विभाग के अधिकारियों से कई बार कहा गय है लेकिन आज तक समस्या का समाधान नहीं हो पाया। वही आए दिन स्कूली बच्चे आमजन इस कीचड़ में गिरकर चोटिल हो रहे हैं जिससे लोगो में रोष हैं। प्रदर्शनकारी लोगों का कहना था कि जल्द ही समस्या का हल नही हुआ तो उग्र प्रदर्शन कर एसडीएम को ज्ञापन सौंपेंगे। लोगों का कहना था कि नाली निर्माण नहीं होने के कारण घरों से निकलने वाला पानी सड़कों पर जमा हो जाता है जिससे दिन भर गंदगी एवं कीचड़ का माहौल बना रहता है साथ ही इसमें पैदा होने वाले मच्छर मोहल्ले में बीमारियों काो आमंत्रण दे रहे हैं। इस बावत कई बार शिकायत करने पर भी कार्रवाई नहीं की जा रही है। इस बारे में सार्वजनिक निर्माण विभाग के कनिष्ठ अभियंता उदयभान का कहना है कि पानी का सही तरीके से निकास नहीं होने के कारण सड़क पर पानी फैलता हैं। इसलिए नालियों का स्टीमेट बनाकर भिजवा दिया है। इस मौके पर अन्नी जिंदल, दिनेश चंद, भीमसेन खितौलिया, शिवदयाल, भगवानदास, तुलसीदास कूको, हजारीलाल, टीटू खितौलीया आदि उपस्थित थे।
रूपवास. कीचड़ में खड़े होकर प्रदर्शन करते दुकानदार मोहल्लावासी।
सड़कों पर जमा पानी बन रहा परेशानी
hin_Deva hin_Deva hin_Deva hin_Deva hin_Deva